דפנה זילברג

דפנה זילברג (נולדה ב-1982) היא מחזאית ובמאית תיאטרון ישראלית. גדלה בשכונת רמת אביב ג' בתל אביב, ששימשה בסיס לסדרה שביים סבה, יואל זילברג, ולטענתה "הרסה לה את הילדות". כבר מגיל צעיר הפגינה כישורי בימוי, ובכיתה א' הפעילה את הילדים שהוזמנו למסיבת יום ההולדת שלה, ובהמשך הייתה יוצרת לעצמה הצגות בתיאטרון בובות שבנה לה אביה. בעלת תואר ראשון בקולנוע במסלול תסריטאות ותואר שני בבימוי תיאטרון. את שני התארים סיימה בהצטיינות באוניברסיטת תל אביב. ב-2014 השתתפה במעבדת הבמאים של מרכז לינקולן. החל משנת 2023 מכהנת כראש מסלול בימוי בחוג לאמנות התיאטרון באוניברסיטת תל אביב. חברה בארגון היוצרים העצמאיים בתיאטרון אי"ב ומלמדת בבית הספר למשחק גודמן. דרושה אמא! - פסטיבל בת ים הבינלאומי לתיאטרון רחוב, 2010 בתיאטרון - מחזה מקורי של זילברג על פי סיפור קצר מאת אסף ציפור במסגרת פסטיבל תיאטרון קצר 13, 2010 של מי החיים האלה בעצם? - מחזה מאת בריאן קלארק העוסק בהמתות חסד. הבימה, 2012. תמונות מהוצאה להורג - מחזה מאת הווארד בארקר. גודמן - בית ספר למשחק בנגב, 2013. אגדות מיערות וינה - מאת אדן פון הורבאט כפרויקט גמר לתואר שני. אוניברסיטת תל אביב, 2013. תורת הזרע - תיאטרון דוקומנטרי על פי קטלוגים של בנקי זרע ישראליים. ההצגה הופיעה בפסטיבל STOFF בשוודיה, בפסטיבל תיאטרון יהודי בדרזדן ובפסטיבל Festiborg בנורווגיה. תיאטרון תמונע, 2014. דרקון הזהב - מחזה מאת רולנד שימלפפניג בהפקה בתמיכת מכון גתה, בו מגלמים חמישה שחקנים 17 דמויות. פסטיבל עכו, 2014 בייבי - מאת אמנדה וויטינגטון. סטודיו יורם לוינשטיין, 2015. כרטיס לקרקס - תיאטרון דוקומנטרי על פי פרוטוקול של דיון ועדת הפנים בכנסת בראשותה של מירי רגב. תיאטרון תמונע, 2015. הניצוד - מאת מרטין שפר. גודמן - בית ספר למשחק בנגב, 2016. אופוריה - העיר השמחה בעולם - מחזה מאת נבו זיו בהשתתפותו של אמיר בנאי בן ה-13 במסגרת פסטיבל חיפה להצגות ילדים, 2016. אדיפוס שמדיפוס - מחזה פרי עטה של זילברג על אם יהודייה חונקת בניו יורק של פעם, היורדת לחיי בנה, שהושפע מיצירות של וודי אלן ופיליפ רות. תיאטרון יידישפיל, 2017 תדגימי - דרמת בית משפט תיעודית על פי פרוטוקולים מדיון משפטי מ-2008 בו ביקשו שופטי בית המשפט המחוזי בירושלים מקורבן אונס בת 16 להדגים על רצפת בית המשפט את התנוחות שבהן נאנסה. ברטוד ואגנס - מחזה מאת נועה לזר-קינן במסגרת פסטיבל מחזאות ישראלית מקורית. הבימה, 2018 גן הדובדבנים - תרגום של רועי חן למחזה של צ'כוב בהשתתפות תלמידי תוכנית המצטיינים במשחק של אוניברסיטת תל אביב, 2019 אמא מאוהבת - קומדיה מאת אפי כהן בכיכובם של חנה לסלאו ואקי אבני. תיאטרון באר שבע, 2020 קב"ן - מחזה שכתב בעלה של זילברג, נבו זיו, זמן קצר לפני מותו, ומגוללת את סיפורו של קב"ן ביחידה על גבול עזה. ההצגה נבחרה כאחת מ-13 הצגות שייצגו את ישראל באירועי "ישרא-דרמה" של משרד התרבות והספורט ומשרד החוץ, במסגרתם מנהלי תיאטראות ופסטיבלים, במאים ויוצרים מרחבי העולם צפו באופן מקוון בהפקות ישראליות. הבימה, 2021 ברוכים הבאים לגיהנום - קומדיה מאת רמי ורד בכיכובם של אבי קושניר ויורם טולדנו. בית לסין, 2022 עד שהמוות יפגיש בינינו - קומדיה רומנטית פרי עטה של זילברג עם נועה לזר קינן. תיאטרון באר שבע, 2024 איש הגשם - מחזה המבוסס על הסרט בתיאטרון הקאמרי, בו משחקים בתפקידים הראשיים דביר בנדק ודן שפירא ההצגה "תדגימי" זיכתה את זילברג בפרס במאית השנה של קיפוד הזהב. מוזיאון תל אביב, 2017. סבא רבא של דפנה, בן ציון זילברג, היה שחקן ובמאי בתיאטרון הפועלים "האוהל", וסבה היה הבמאי יואל זילברג. זילברג הייתה נשואה למחזאי, סופר, עיתונאי ועורך ב"ידיעות אחרונות" נבו זיו, שהלך לעולמו ממחלת הסרטן בשנת 2021 בגיל 43. אם לשני ילדים ומתגוררת בתל אביב. "בשבילי המחזה הזה הוא שילוב של סיוט וניצחון" | כלכליסט, באתר calcalist, ‏2024-07-28 יעקב בר-און, ‏רמת אביב ג', חנה לסלאו וסבא יואל: דפנה זילברג מדברת על הכל, באתר מעריב אונליין, 29 בנובמבר 2017 הכירו את דפנה זילברג, נבדק ב-2022-08-11 דפנה זילברג | קנלר ייצוג אמנים דפנה זילברג, באתר אי"ב - ארגון יוצרים עצמאים בתיאטרון גודמן-בית ספר למשחק בנגב, באתר www.facebook.com מאיה נחום שחל, הבמאית דפנה זילברג מציגה: אונס בבית המשפט, באתר כלכליסט, 19 בינואר 2017 דרקון הזהב, באתר www.tmu-na.org.il ברטוד ואגנס, באתר archive.habima.co.il כרזת ההצגה גן הדובדבנים אמא מאוהבת | תיאטרון באר-שבע, באתר www.b7t.co.il יואב בירנברג, "ההצגה היא כמו עוד ילד שלנו, שנבו לא יראה אותו גדל", באתר ynet, 10 בדצמבר 2021 מאיה כהן, מרגש: העולם יצפה בתיאטרון הישראלי, באתר www.israelhayom.co.il, ‏8 בנובמבר 2021 ברוכים הבאים לגיהנום, באתר תיאטרון בית ליסין Daphna Silberg, www.facebook.com איש הגשם (תוכנייה), באתר התיאטרון הקאמרי נציגות של גודמן בית הספר למשחק קטפו פרסים בטקס קיפוד הזהב, באתר www.b7net.co.il יואב בירנברג, "הוא אמר לי 'אני משאיר לילדים אותך', זה מה שנותן לי כוח עכשיו", באתר ynet, 1 באוקטובר 2022